કુંભ : સપ્તાહના આરંભે ઘણી ચુસ્તી- સ્‍ફુર્તિ અને આરોગ્‍ય સારું રહેતાં સુખ અને આનંદની અનુભૂતિ થાય. સગાંવહાલા કે મિત્રો તરફથી ઉપહાર મળે. પ્રવાસ અને સ્‍વાદિષ્‍ટ ભોજનનો આનંદ માણી શકશો. આપની કલાત્‍મક સૂઝને નિખારી શકશો. વસ્‍ત્રો, આભૂષણો સૌંદર્ય પ્રસાધનો અને મનોરંજન પાછળ ખર્ચ થાય. ભપકા પાછળ બિનજરૂરી ખર્ચાઓ કરવાના બદલે ભાવિ સુરક્ષિત કરવા માટે લાંબાગાળાના રોકાણ દ્વારા આવકનો સ્ત્રોત ઊભો કરવાની ગણેશજી સલાહ આપે છે. સપ્તાહના મધ્યમાં મનની અસ્થિરતા આપને મહત્વની તકોથી વંચિત રાખશે. નવા કામની શરૂઆત કરવી યોગ્‍ય નથી. વાણી પર સંયમ રાખવો. જોકે, આપ વાકપટુતાથી કોઇને પણ પ્રભાવિત કરવાનું કૌશલ્ય પણ ધરાવો છો. વિદ્યાર્થીઓ માટે સમય સારો છે. આ સમયગાળામાં આપના પ્રણય સંબંધો ખીલી ઉઠતા આપ પ્રિય પાત્ર સાથે નજીકના સ્થળે વિકએન્ડ માણો તેવી પણ શક્યતા છે. આપનું કૌશલ્ય અને વાણીની મીઠાશ આપની સફળતામાં મુખ્ય ભૂમિકા ભજવશે. મૃદુવાણી લાંબાગાળે લાભદાયી સંબંધોના બીજ રોપશે. વેપારમાં વૃદ્ધિ અને નવા લાભદાયી સોદાઓ સાથે આપ સપ્તાહનો પ્રારંભ કરશો. આવકના સ્ત્રોતો વધતા આપને બખ્ખાં થઈ જશે. વડીલો તેમજ મિત્રવર્તુળથી લાભ થાય અને સુખદ ક્ષણોનો અનુભવ મળશે. દામ્‍પત્‍યજીવનમાં સંતોષ અને આનંદ રહે. અવિવાહિત જાતકોને જીવનસાથીની શોધ પૂર્ણ થવાના તેમજ લગ્‍નના યોગ છે.